Glina
Glina predstavlja sediment nastao raspadom magmatskih stijena pod uticajem faktora iz atmosfere. Posjeduje složen hemijski sastav, a obično se sastoji od sitnih čestica alumosilikata i drugih raznih primjesa: kvarca, raznih željeznih, kalcijumovih i drugih spojeva, kao i humusa i organske materije. Karakteristika gline je u tome da ona pri temperaturi od 550 °C u potpunosti gubi vodu. Tvrdoća gline je oko 1, a specifična težina oko 2,4. Čiste gline imaju bijelu ili sivkastu boju, a nečiste žutu (od limonita), crvenu (od hematita), zelenkastu od glaukonita, tamnosivu odnosno crvenu (od organskih materijala).